Κάποτε ήθελα να σώσω τον κόσμο.
Αυτό τον όμορφο τόπο.
Μα ήξερα τόσο λίγα τότε.
Είναι ένας τόπος όλο μαγεία και θαύματα.
Άξιος να αγαπηθεί με κάθε τρόπο.
Αλλά όσο πιο κοντά του πας,
τόσο πιο αισθητό γίνεται το σκοτάδι που σιγοβράζει μέσα του.
Και η ανθρωπότητα;
Η ανθρωπότητα είναι μια άλλη ιστορία.
ΟΜΙΛΟΣ ΓΟΥΕΪΝ
Ό,τι πράττει κανείς μαθαίνοντας την αλήθεια
είναι δυσκολότερο απ' ό,τι φαντάζεστε.
Εγώ το έμαθα με τον δύσκολο τρόπο.
Πριν από πολύ καιρό.
Και τώρα,
δεν θα είμαι ποτέ ξανά η ίδια.
Ευχαριστώ.
ΒΡHΚΑ ΤHΝ ΠΡΩΤΟΤΥΠH.
ΙΣΩΣ ΜΙΑ ΜΕΡΑ ΝΑ ΜΟΥ ΠΕΙΣ ΤHΝ ΙΣΤΟΡΙΑ ΣΟΥ.
Γεια σου, Νταϊάνα.
-Γεια σου, Νταϊάνα. -Γεια σας.
Νταϊάνα!
Γύρνα πίσω!
-Φαίνεται μια χαρά. -Πολύ ωραία.
Πώς τα πάει;
Είναι καλή.
-Συνεχίστε έτσι. -Εντάξει.
Ναϊόμι.
Νταϊάνα!
Νταϊάνα, σε βλέπω.
Πού πας; Μην τρέχεις!
Γεια σου, μητέρα.
Πώς είσαι σήμερα;
Θα σε γυρίσω στο σχολείο πριν παραιτηθεί κι άλλος δάσκαλος.
Μα δεν νομίζεις ότι ήρθε η ώρα να ξεκινήσω την εκπαίδευσή μου;
H Αντιόπη θεωρεί ότι είμαι έτοιμη.
Αλήθεια;
Θα μπορούσα να ξεκινήσω να της δείχνω κάποια πράγματα.
Να μπορεί τουλάχιστον να υπερασπιστεί τον εαυτό της.
Από ποιον;
Σε περίπτωση εισβολής.
Αυτός δεν είναι ο λόγος που έχω βάλει την καλύτερη πολεμίστρια της ιστορίας μας
να ηγείται αυτού του στρατού, Στρατηγέ;
Εύχομαι να μην έρθει ποτέ η μέρα που να πρέπει να πολεμήσει.
Αλλά ο σκορπιός πρέπει να μάθει να τσιμπάει.
-Ο λύκος να κυνηγάει. -Είναι παιδί ακόμα.
Το μόνο παιδί στο νησί. Άφησέ την να το ζήσει, σε παρακαλώ.
Μα, μητέρα...
Δεν έχει εκπαίδευση.
Κι αν υποσχεθώ να προσέχω;
Είναι ώρα να κοιμηθείς.
Αν δεν χρησιμοποιούσα σπαθί;
H μάχη δεν σε κάνει ήρωα.
Μόνο μια ασπίδα τότε. Χωρίς αιχμηρά άκρα.
Νταϊάνα, είσαι ό,τι πιο πολύτιμο έχω στον κόσμο.
Ευχήθηκα τόσα πολλά για σένα που σ' έπλασα μόνη μου από πηλό
και ικέτευσα τον Δία να σου δώσει πνοή.
Μου την έχεις πει αυτή την ιστορία.
Γι' αυτό απόψε θα σου πω μια άλλη.
Μια ιστορία για τον λαό μας και την εποχή που πολεμούσα.
Ναι!
Για να καταλάβεις επιτέλους
γιατί δεν είναι ο πόλεμος κάτι να προσδοκάς.
Πριν από καιρό, στην αρχή του Χρόνου,
όταν η Ιστορία αποτελούσε όνειρο ακόμα,
οι Θεοί κυβερνούσαν τη Γη
και ο Δίας ήταν βασιλιάς ανάμεσά τους.
Ο Δίας έπλαθε πλάσματα, τα οποία κυβερνούσαν οι Θεοί.
Πλάσματα φτιαγμένα κατ' εικόνα,
δίκαια και καλά, ισχυρά και παθιασμένα.
Αποκάλεσε το δημιούργημά του "άνθρωπο". Και η ανθρωπότητα ήταν καλή.
Αλλά ο γιος του Δία άρχισε να ζηλεύει την ανθρωπότητα,
και προσπάθησε να καταστρέψει το δημιούργημα του πατέρα του.
Αυτός ήταν ο Άρης, ο Θεός του Πολέμου.
Ο Άρης δηλητηρίαζε τις καρδιές των ανθρώπων με φθόνο και καχυποψία.
Έσπειρε τη διχόνοια ανάμεσά τους,
και ο πόλεμος ρήμαξε τη Γη.
Γι' αυτό, οι Θεοί δημιούργησαν εμάς, τις Αμαζόνες,
για να σπείρουμε αγάπη στις καρδιές των ανθρώπων,
και να επαναφέρουμε την ειρήνη στη Γη.
Και για ένα σύντομο διάστημα, επικράτησε ειρήνη.
Αλλά δεν ήταν για πολύ.
Η μητέρα σου, η Βασίλισσα των Αμαζόνων, ηγήθηκε μιας επανάστασης,
που μας λύτρωσε όλες από τη σκλαβιά.
Όταν ο Δίας έπεισε τους Θεούς να μας υπερασπιστούν,
ο Άρης τους σκότωσε έναν-έναν,
μέχρι που απέμεινε μόνο ο Δίας.
Ο Δίας χρησιμοποίησε όση δύναμη είχε απομείνει, για να σταματήσει τον Άρη
ρίχνοντας τέτοιο κεραυνό, που ο Θεός του Πολέμου αναγκάστηκε να υποχωρήσει.
Μα ο Δίας ήξερε
ότι μια μέρα, ο Άρης μπορεί να επέστρεφε για να ολοκληρώσει την αποστολή του.
Έναν ατέρμονο πόλεμο
στον οποίο οι άνθρωποι θα κατέστρεφαν τον εαυτό τους
και εμάς μαζί.
Γι' αυτό, ο Δίας μάς άφησε ένα όπλο
αρκετά ισχυρό για να θανατώσει και Θεό.
Λίγο πριν πεθάνει, ο Δίας δημιούργησε αυτό το νησί
για να μας κρύψει από τον έξω κόσμο.
Ένα μέρος μακριά απ' το πεδίο του Άρη.
Και έκτοτε ηρέμησαν όλα.
Ευγνωμονούμε τους Θεούς που μας χάρισαν αυτόν τον παράδεισο.
Και ο Φονιάς των Θεών;
Ο Φονιάς των Θεών;
Το όπλο που είναι τόσο ισχυρό που θανατώνει και Θεό.
Μπορώ να το δω;
Οι Θεοί μάς δώρισαν πολλά.
Μια μέρα θα τα μάθεις όλα.
Σ' αυτόν τον πύργο τα φυλάμε.
Ο Φονιάς των Θεών.
Είναι πανέμορφο.
Ποιος θα το κρατήσει;
Ελπίζω να μη χρειαστεί ποτέ στη μάχη.
Αλλά μόνο οι πιο άγριες από εμάς θα μπορούσαν να το κρατήσουν.
Κι εσύ δεν είσαι απ' αυτές, Νταϊάνα.
Εσύ είσαι ασφαλής, βλέπεις,
και δεν πρέπει να σε απασχολεί τίποτα.
Όλο αμφισβητείς τον εαυτό σου, Νταϊάνα.
-Όχι. -Κι όμως.
Όχι, είπα.
Είσαι πιο δυνατή απ' ό,τι πιστεύεις.
Έχεις μεγαλύτερες δυνάμεις απ' όσες ξέρεις.
-Μα αν δεν το παλέψεις... -Νταϊάνα!
Χτύπησες;
Όχι, μητέρα, είμαι καλά.
-Έκανα... -Εξάσκηση.
Φαίνεται ότι δεν εμπνέω τον σεβασμό που αρμόζει σε βασίλισσα.
Αγνοήθηκα και προδόθηκα από την ίδια την αδερφή μου.
Όχι, μητέρα. Εγώ φταίω. Εγώ το ζήτησα.
Πηγαίνετέ την στο παλάτι.
Πήγαινε.
Δεν μου άφησες επιλογή, Ιππολύτη.
Αγνοείς το καθήκον σου αν δεν την ετοιμάσεις για μάχη.
Αναφέρεσαι σε κάτι που μπορεί να μην έρθει.
Εκείνος μπορεί να μη γυρίσει ποτέ.
Ίσως υπέκυψε στα τραύματά του.
Ο Άρης είναι ζωντανός.
Το νιώθεις, όπως κι εγώ, μέσα σου.
Είναι θέμα χρόνου να επιστρέψει ξανά.
Όσο αυτή δυναμώνει, θα είναι πιο εύκολο να τη βρει.
Ιππολύτη, κι εγώ την αγαπώ όσο κι εσύ.
Αλλά είναι ο μόνος τρόπος για να την προστατεύσουμε πραγματικά.
Θα την εκπαιδεύσεις σκληρότερα από κάθε άλλη Αμαζόνα.
Πέντε φορές σκληρότερα,
δέκα φορές σκληρότερα.
Μέχρι να ξεπεράσει ακόμα κι εσένα.
Μα δεν πρέπει να μάθει ποτέ την αλήθεια
για το ποια είναι
ή από πού κατάγεται.
Πιο δυνατά.
Είσαι πιο δυνατή απ' αυτό, Νταϊάνα.
Πάλι.
Μην επαναπαύεσαι ποτέ.
Εσύ νομίζεις ότι θα είναι δίκαιη μάχη.
Δεν υπάρχει δίκαιη μάχη.
Αντιόπη!
Μην κουνιέσαι.
Αιμορραγείς.
-Με συγχωρείς. -Στάσου, Νταϊάνα.
Τι έκανα;
Συγγνώμη.
Από πού ήρθε όλη αυτή η ομίχλη;
Εκεί. Προχωρήστε!
Να τος!
Ο πιλότος! Τον βλέπω.
Πω πω.
Είσαι άνδρας.
Ναι. Δηλαδή...
Δεν μου φαίνεται;
Πού βρισκόμαστε;
Στη Θεμίσκυρα.
Θεμι-τι;
Ποιος είσαι;
Είμαι από τους καλούς, και αυτοί είναι οι κακοί.
Τι;
Οι Γερμανοί. Έλα, πρέπει να φύγουμε από δω.
-Οι Γερμανοί; -Νταϊάνα!
Φύγε μακριά της, τώρα!
Ετοιμάστε τα βέλη!
Έχουν και όπλα όμως, έτσι;
Πυρ!
Πάμε!
Μείνε εκεί!
Ασπίδα!
Όχι!
Όχι.
Όχι. Αντιόπη.
Αντιόπη.
Νταϊάνα.
Ήρθε η ώρα.
Πρέπει... πρέπει να...
Τι; Τι, Αντιόπη;
Τον Φονιά των Θεών.
-Νταϊάνα, πήγαινε... -Πού να πάω;
-Πήγαινε...
Σε παρακαλώ, όχι. Όχι. Όχι!
Όχι.
-Όχι! -Αντιόπη!
Όχι!
-Εσύ. -Όχι.
Όχι, μητέρα.
Πολέμησε στο πλευρό μου ενάντια στους εισβολείς.
Ποιος πολεμάει ενάντια στους δικούς του;
Δεν είναι οι δικοί μου.
Τότε γιατί φοράς τα χρώματά τους;
Δεν μπορώ να σας πω.
Θα μας πεις αμέσως!
Πώς σε λένε;
Ούτε αυτό μπορώ να το πω.
Να τον σκοτώσουμε, να τελειώνουμε.
Αν πεθάνει,
δεν θα μάθουμε ούτε ποιοι είναι ούτε γιατί ήρθαν.
Είμαι ο Κυβερνήτης Στιβ Τρέβορ, πιλότος των Εκστρατευτικών Δυνάμεων των HΠΑ.
Με αριθμό σειράς 8141921 .
Μόνο τόσα επιτρέπεται να...
Διορισμένος από τις Βρετανικές Μυστικές Υπηρεσίες.
Τι διάολο είναι αυτό το πράγμα;
Το Λάσο της Αλήθειας σε ωθεί στην ειλικρίνεια.
Ναι, αλλά καίει πολύ.
Κάθε αντίσταση είναι ανώφελη και οδυνηρή.
Ποια είναι η αποστολή σου;
Δεν ξέρω ποιες είστε, αλλά κινδυνεύετε περισσότερο απ' όσο νομίζετε.
Ποια είναι η αποστολή σου;
Είμαι...
Είμαι κατάσκοπος.
Είμαι κατάσκοπος. Κατάσκοπος.
Οι Βρετανοί ενημερώθηκαν
ότι ο αρχηγός του γερμανικού στρατού, Στρατηγός Λούντεντορφ,
θα πήγαινε σε μυστική στρατιωτική βάση στην Οθωμανική Αυτοκρατορία.
Έκανα ότι είμαι πιλότος τους και πέταξα μαζί τους.
Σύμφωνα με τις πληροφορίες μας, οι Γερμανοί ξέμειναν από στρατό,
από χρήματα και κάθε είδους πολεμοφόδια.
Αλλά οι πληροφορίες έπεσαν έξω.
Οι Γερμανοί είχαν βάλει τους Τούρκους να τους φτιάχνουν βόμβες.
Και όχι μόνο βόμβες, καινούργια όπλα.
Μυστικά όπλα.
Εφευρέσεις της αρχι-ψυχοπαθούς του Λούντεντορφ, δρ Ίζαμπελ Μάρου.
Οι άντρες στα χαρακώματα τη φώναζαν "Δρ Πόισον".
Και εύλογα.
Απ' ό,τι κατάλαβα, αν η δρ Μάρου κατάφερνε να ολοκληρώσει το έργο της
θα πέθαιναν κάτι εκατομμύρια ακόμα. Ο πόλεμος δεν θα τελείωνε ποτέ.
Ήμουν εκεί για να αναφέρω ό,τι βλέπω. Τίποτα παραπάνω,
αλλά έπρεπε να κάνω κάτι.
Είμαι πολύ κοντά.
Ξέρω ότι μπορώ να κάνω το αέριο να περάσει μέσα απ' τη μάσκα.
Απλά... χρειάζομαι κι άλλο χρόνο.
Δυστυχώς, Δόκτωρ, δεν έχουμε άλλο χρόνο.
Αυτό το έργο...
Πιάστε αυτόν τον άντρα!
Εκεί!
Αν καταφέρω να επιστρέψω τις σημειώσεις στην Υπηρεσία έγκαιρα,
μπορεί να αποτρέψω τον θάνατο εκατομμυρίων.
Μπορεί να δώσουμε τέλος στον πόλεμο.
Στον πόλεμο; Σε ποιον πόλεμο;
Τον πόλεμο.
Τον πόλεμο που θα τερματίσει όλους τους πολέμους.
Τέσσερα χρόνια.
27 χώρες.
25 εκατομμύρια νεκροί.
Στρατιώτες και πολίτες.
Αθώοι άνθρωποι,
γυναικόπαιδα σφαγμένα.
Τα σπίτια και τα χωριά τους λεηλατημένα και καμένα.
Όπλα πολύ πιο φονικά
απ' ό,τι μπορείτε να φανταστείτε.
Δεν έχω ξαναδεί τέτοιο πράγμα.
Λες και έρχεται το τέλος του κόσμου.
Να τον αφήσουμε να φύγει;
Και να ρισκάρουμε να φέρει κι άλλους άντρες στα μέρη μας;
Δεν γίνεται να τον κρατάμε για πάντα, βασίλισσά μου.
Μητέρα. Συγχώρεσέ με,
αλλά μετά απ' όλα όσα είπε αυτός ο άντρας, πρέπει να είναι κατόρθωμα του Άρη.
Τι είναι αυτά που λες, παιδί μου;
Συγχωρέστε με, Γερουσιαστή, αλλά ο άντρας μίλησε για ατέρμονο πόλεμο.
Με εκατομμύρια νεκρούς ήδη.
Κάτι που δεν έχει ξαναδεί ποτέ.
Μόνο ο Άρης θα μπορούσε να πράξει κάτι τέτοιο.
Δεν πρέπει να τον αφήσουμε να φύγει. Πρέπει να τον ακολουθήσουμε.
Δεν θα παρατάξω τον στρατό μας αφήνοντας ανυπεράσπιστη τη Θεμίσκυρα
για τον πόλεμό τους.
Δεν είναι δικός τους πόλεμος.
Ο Δίας έπλασε τους ανθρώπους με σοφία, δύναμη και πάθος.
Αυτό ήταν μύθος, Νταϊάνα!
Υπάρχουν πολλά που δεν καταλαβαίνεις.
Οι άνθρωποι διαφθείρονται εύκολα.
Ναι, αλλά πίσω απ' αυτό κρύβεται ο Άρης!
Ο Άρης έβαλε αυτούς τους Γερμανούς να πολεμούν.
Και ο σκοπός της ύπαρξής μας είναι να σταματήσουμε τον Θεό του Πολέμου.
Αυτό είναι το χρέος μας ως Αμαζόνες.
Μα εσύ δεν είσαι Αμαζόνα όπως εμείς.
Γι' αυτό δεν θα κάνεις τίποτα.
Ως βασίλισσά σου, το απαγορεύω.
Περίεργο.
Αληθεύει ότι του έσωσες τη ζωή;
Ποιος σου το είπε αυτό;
Ο ίδιος.
Ωχ! Εγώ...
Δεν σε είδα που ήρθες.
Θα έλεγες ότι είσαι
κλασικό παράδειγμα του φύλου σου;
Είμαι...
άνω του μετρίου.
Τι είναι αυτό;
Είναι ένα...
Ρολόι.
Ρολόι;
Ναι, ρολόι.
Λέει την ώρα.
Μου το έδωσε ο πατέρας μου.
Πέρασε από 40 κύματα μαζί του.
Τώρα είναι μαζί μου, και ευτυχώς δουλεύει ακόμα.
Κάνοντας τι;
Δείχνοντας την ώρα.
Πότε τρως, κοιμάσαι, ξυπνάς, δουλεύεις.
Αφήνεις κάτι τόσο μικρό να σου λέει τι να κάνεις;
Ναι.
Να σου κάνω μερικές ερωτήσεις;
-Πού βρισκόμαστε; -Στη Θεμίσκυρα.
Αυτό το κατάλαβα πριν. Πού είμαστε ακριβώς, εννοώ;
Τι είναι εδώ; Ποιες είστε;
Γιατί κάνει έτσι το νερό;
Πώς και δεν ξέρεις τι είναι το ρολόι; Γιατί μιλάς τόσο καλά Αγγλικά;
Μιλάμε εκατοντάδες γλώσσες.
Αποτελούμε τη γέφυρα μιας γενικότερης κατανόησης μεταξύ των ανθρώπων.
Μάλιστα.
Δεν είχα την ευκαιρία να σου το πω νωρίτερα,
αλλά σ' ευχαριστώ που με έβγαλες από το νερό.
Εγώ σ' ευχαριστώ
γι' αυτό που έκανες στην ακτή.
Λοιπόν,
ήρθες για να με αφήσεις να φύγω;
Το προσπάθησα, αλλά δεν εξαρτάται από μένα.
Ζήτησα ακόμα και να με στείλουν μαζί σου.
Ή οποιαδήποτε άλλη.
Κάποια Αμαζόνα.
Τις Αμαζόνες.
Τις Αμαζόνες;
Έχουμε χρέος ιερό να προστατεύουμε τον κόσμο.
Και θα ήθελα να το κάνω.
Αλλά η μητέρα μου δεν το επιτρέπει.
Τότε...
δεν μπορώ να πω ότι την αδικώ.
Έτσι όπως πάει ο πόλεμος
ούτε εγώ θα άφηνα κάποιον δικό μου να πλησιάσει.
Τότε γιατί θες να γυρίσεις πίσω;
Δεν νομίζω ότι είναι θέμα θέλησης.
Πρέπει να το παλέψω.
Μου είχε πει κάποτε ο πατέρας μου,
"αν δεις να γίνεται κάτι κακό στον κόσμο,
ή δεν θα κάνεις τίποτα ή θα κάνεις κάτι".
Και το "τίποτα" το δοκίμασα ήδη.
Ωραία ενδυμασία.
Ευχαριστώ.
Λοιπόν, εγώ θα σου δείξω πώς να φύγεις από το νησί,
κι εσύ θα με οδηγήσεις στον Άρη.
Σύμφωνοι.
Μ' αυτό θα φύγω;
Μ' αυτό θα φύγουμε.
Καλά, μ' αυτό θα φύγουμε;
Δεν ξέρεις από καράβια;
Φυσικά και ξέρω από καράβια.
Είναι δυνατόν να μην ξέρω; Απλά...
Πάει καιρός.
Φεύγω, μητέρα.
Δεν μπορώ να κάθομαι άπραγη ενόσω χάνονται αθώες ζωές.
Αφού κανείς δεν προστατεύει τον κόσμο απ' τον Άρη, τότε πρέπει να το κάνω εγώ.
Πρέπει να φύγω.
Το ξέρω.
Ή τουλάχιστον ξέρω ότι δεν μπορώ να σε σταματήσω.
Είναι τόσα πολλά...
Τόσα αυτά που δεν καταλαβαίνεις.
Καταλαβαίνω αρκετά.
Αλλά είμαι διατεθειμένη να πολεμήσω για τους ανυπεράσπιστους.
Όπως έκανες κι εσύ κάποτε.
Ξέρεις ότι αν επιλέξεις να φύγεις,
μπορεί να μην επιστρέψεις ποτέ.
Και τι θα είμαι αν μείνω;
Αυτό ήταν της σπουδαιότερης πολεμίστριας της ιστορίας μας.
Της αγαπημένης μας Αντιόπης.
Φρόντισε να φανείς αντάξιά του.
Θα φανώ.
Να προσέχεις στον κόσμο των ανθρώπων, Νταϊάνα.
Δεν τους αξίζεις.
Ήσουν η μεγαλύτερή μου αγάπη.
Σήμερα,
έγινες η μεγαλύτερή μου στενοχώρια.
Δεν έπρεπε να της το πεις;
Όσο περισσότερα ξέρει, τόσο πιο γρήγορα θα τη βρει.
Πόσο ακόμα μέχρι τον πόλεμο;
Τον πόλεμο; Ποιο κομμάτι;
Το δυτικό μέτωπο στη Γαλλία
έχει μήκος 640 χιλιόμετρα από τις Άλπεις ως τη Βόρεια Θάλασσα.
Εκεί που μαίνεται η μάχη τότε.
Αν με πας εκεί, είμαι σίγουρη ότι θα βρω τον Άρη.
Τον Άρη; Τον Θεό του Πολέμου;
Ο Θεός του Πολέμου είναι δική μας ευθύνη. Μόνο μια Αμαζόνα μπορεί να τον νικήσει.
Μ' αυτό.
Και μόλις το καταφέρω,
ο πόλεμος θα λάβει τέλος.
Κοίτα, εκτιμώ το πνεύμα σου,
αλλά αυτός ο πόλεμος είναι
ένα μεγάλο χάλι.
Και δεν μπορούμε να κάνουμε πολλά γι' αυτό εμείς.
Μόνο να γυρίσουμε στο Λονδίνο και να προσεγγίσουμε αυτούς που μπορούν.
Εγώ είμαι αυτή που μπορεί!
Και μόλις βρω και καταστρέψω τον Άρη,
οι στρατιές των Γερμανών θα λυτρωθούν απ' τον ζυγό του
και οι άνθρωποι θα γίνουν πάλι καλοί, όπως κι ο κόσμος όλος.
Τέλεια.
Θα δεις.
Τι κάνεις;
Σκέφτηκα ότι μπορεί να θες
να κοιμηθείς λίγο.
Εσύ; Δεν θα κοιμηθείς;
Δεν κοιμάται ο μέσος άντρας;
Ναι, κοιμόμαστε. Απλά δεν κοιμόμαστε με...
Δεν κοιμάστε με γυναίκες;
Όχι. Εγώ κοιμάμαι με γυ... Κοιμάμαι...
Ναι.
Αλλά έξω απ' τα
πλαίσια του γάμου
είναι λίγο...
Δεν είναι σωστό να το υποθέτεις, κατάλαβες;
"Του γάμου";
Του γάμου. Δεν το έχετε εσείς το...
Πας μπροστά σε έναν δικαστή
και ορκίζεσαι να αγαπάς, να σέβεσαι και να τιμάς τον σύντροφό σου
μέχρι να σας χωρίσει ο θάνατος.
Και το κάνουν; Αγαπιούνται μέχρι θανάτου;
Δεν συνηθίζεται και τόσο.
Γιατί το κάνουν τότε;
Δεν έχω ιδέα.
Άρα δεν μπορείς να κοιμηθείς μαζί μου αν δεν σε παντρευτώ.
Θα κοιμηθώ μαζί σου, αν το θες. Θα κοιμηθώ εκεί.
Έχει πολύ χώρο.
-Εντάξει, τότε. Αφού δεν σε πειράζει. -Από σένα εξαρτάται.
Το ξέρω. Αυτό επιλέγω. Να κοιμηθώ μαζί σου.
Εντάξει.
Ναι...
Ωραία.
Ξέρεις, στα μέρη μου, δεν αποτελώ τον μέσο όρο.
Ως κατάσκοπος,
πρέπει να επιδεικνύω ένα σχετικό
σθένος.
Δεν έχεις γνωρίσει άλλον άντρα; Ο πατέρας σου;
Δεν είχα πατέρα.
H μητέρα μου με έπλασε από πηλό
και μου έδωσε πνοή ο Δίας.
Καλή φάση.
Συγγνώμη.
Στα μέρη μου,
τα παιδιά γεννιούνται με άλλο τρόπο.
Εσύ μιλάς για τη βιολογία της αναπαραγωγής.
-Ναι. -Ναι, το ξέρω.
Τα ξέρω όλα αυτά.
Δεν μιλάω μόνο γι' αυτό.
Και για τις απολαύσεις της σάρκας.
Ξέρεις και γι' αυτές;
Έχω διαβάσει 12 τόμους της Πραγματείας Περί Σωματικών Απολαύσεων, της Κλειούς.
Και τους 12;
Μήπως έφερες κανέναν μαζί σου;
Δεν θα σου άρεσαν.
Δεν ξέρω. Μπορεί.
Αποκλείεται.
Γιατί όχι;
Γιατί καταλήγουν στο ότι οι άνδρες είναι απαραίτητοι για τεκνοποίηση,
αλλά όταν πρόκειται για ικανοποίηση
είναι περιττοί.
Όχι.
Καλό βράδυ.
Καληνύχτα.
Σε πόσο καιρό θα είμαστε έτοιμοι;
Σε δυο μέρες, κύριε.
Έχετε διορία μέχρι απόψε, Λοχαγέ.
Κύριε, οι άνδρες δεν έχουν φάει ούτε έχουν κοιμηθεί.
Νομίζεις ότι εγώ έχω φάει ή έχω ξεκουραστεί, Λοχαγέ;
Με άκουσες να βρίσκω δικαιολογίες;
Όχι.
Οι άνδρες σου είναι αδύναμοι, αδιάφοροι.
Τους επέτρεψες να ξεχάσουν ότι μπορεί να δεχτούμε επίθεση ανά πάσα στιγμή,
από οποιοδήποτε μέτωπο!
Ας τους το θυμίσουμε, λοιπόν.
Τι λες;
-Δόκτωρ. -Στρατηγέ.
Είχαμε εξέλιξη;
Όχι αρκετή.
Τελείωσε, Στρατηγέ.
H Γερμανία υποχωρεί.
Ο Φον Χίντενμπουργκ πρότεινε να συνάψει ο Κάιζερ την εκεχειρία.
Μας τελείωσε ο χρόνος.
Μόλις δει ο Κάιζερ το νέο όπλο
δεν θα συνάψει την εκεχειρία.
Ναι, αλλά χωρίς το σημειωματάριο...
Θα σου το φέρουμε!
Σ' εσένα πιστεύω. Όχι σ' αυτό.
Ξέρω ότι μπορείς και ότι θα τα καταφέρεις.
Γι' αυτό ήρθες σ' αυτή τη Γη.
Είχα μια ιδέα χθες βράδυ.
Έναν διαφορετικό τύπο αερίου.
Για σένα.
Για να ανακτήσεις τη δύναμή σου.
Το βρήκα. Το βρήκα!
Κι αν είναι αυτό που πιστεύω,
θα είναι
ολέθριο.
Καλημέρα!
Ήμασταν τυχεροί που βρήκαμε μέσο. Δεν αργήσαμε πολύ.
Καλωσόρισες στο Λονδίνο!
Είναι φρικτό.
Ναι, δεν είναι για όλους.
-Καλημέρα, γλύκα. -Τι κούκλα.
Γεια σου, όμορφη!
Μην κοιτάτε έτσι, κύριοι. Ευχαριστώ πολύ.
Πάμε! Πάμε.
Γιατί κρατιούνται χέρι-χέρι;
Μάλλον επειδή είναι ζευγάρι.
Όχι. Εμείς δεν είμαστε μαζί. Όχι μ' αυτή την έννοια.
Από δω.
Προς τον πόλεμο!
Κανονικά ο πόλεμος είναι από εκεί, αλλά πρέπει να πάμε από δω πρώτα.
Πού πάμε εμείς;
Πρέπει να πάμε αυτό το σημειωματάριο στους ανώτερούς μου.
Όχι. Εγώ σε άφησα για να με πας στον Άρη.
Κάναμε μια συμφωνία, Στιβ Τρέβορ.
Και η συμφωνία είναι υπόσχεση.
Και η υπόσχεση δεν αθετείται.
Να πάρει η ευχή. Εντάξει.
Έλα πρώτα μαζί μου να παραδώσουμε αυτό
και μετά θα σου βγάλω ένα εισιτήριο
για τον πόλεμο.
Σύμφωνοι;
-Πάμε. -Νταϊάνα...
Τι κάνεις;
Δεν πρέπει να το κάνεις αυτό, γιατί δεν φοράς ρούχα.
Πάμε να πάρουμε μερικά ρούχα.
Αυτές οι γυναίκες τι φορούν στη μάχη;
Αυτές δεν...
Ένα μωρό!
Όχι. Όχι μωρά.
Σε παρακαλώ. Όχι μωρά.
Αυτό δεν είναι φτιαγμένο από πηλό.
Πάμε.
Νταϊάνα! Σε παρακαλώ.
Δόξα τω Θεώ! Είσαι ζωντανός!
Ζήτω και πάλι ζήτω!
Μέχρι να με καλέσεις νόμιζα ότι είχες πεθάνει, να ξέρεις.
Λείπει κάτι εβδομάδες. Χωρίς καμία επικοινωνία.
Δεν το συνηθίζει.
Να συστηθώ. Έτα Κάντι.
H γραμματέας του Στιβ Τρέβορ.
Τι είναι η γραμματέας;
Εγώ κάνω τα πάντα.
Πάω όπου θέλει και κάνω ό,τι μου λέει.
Στα μέρη μου αυτό λέγεται δουλεία.
Μόλις τη συμπάθησα.
Φανταστικά. Κυρίες μου, μετά από εσάς.
Τη συμπαθώ πολύ.
Και πράγματι μοιάζει με δουλεία,
μόνο που πληρώνει καλύτερα.
Έχουμε αναλάβει δύσκολο έργο, έτσι;
Αυτή είναι η στολή της μάχης στη χώρα σας;
"Στολή." Μόδα είναι.
Κρατάει την κοιλιά μας μέσα.
Γιατί πρέπει να την κρατάτε μέσα;
Μόνο όποια δεν έχει κοιλιά θα το ρωτούσε αυτό.
Συντηρητικό, αλλά όχι και τόσο δυσάρεστο.
Δοκίμασέ το, τουλάχιστον.
Πολύ καλά.
Όχι! Όχι.
Έλα!
Πώς πολεμούν οι γυναίκες μ' αυτό;
Πολεμούν;
Χρησιμοποιούμε ό,τι μέσα έχουμε.
Μόνο έτσι θα αποκτήσουμε δικαίωμα ψήφου.
Παρ' όλο που δεν θα είχα πρόβλημα να τις βρέξω ελαφρώς σε κάποιον
αν προκύψει η περίσταση.
Εξαιρετικό.
Με φαγουρίζει. Με πνίγει.
Τι να κάνει κι αυτό.
Έτα.
Πού είναι;
Δοκιμάζει το μοντελάκι 226.
Δις Κάντι, το θέμα ήταν να την κάνετε να δείχνει λιγότερο
ελκυστική.
Μπορώ;
Αλήθεια τώρα; Γυαλιά;
Τώρα έπαψε να είναι η ωραιότερη γυναίκα που έχετε δει;
Καλύτερα.
Ναι, δεν μας κάνει αυτό.
Σε παρακαλώ, άφησε κάτω το σπαθί, Νταϊάνα.
Νταϊάνα!
Θα το δοκιμάσω μόνη μου.
Μετά από εσάς, κύριε.
Έτα...
Καλύτερα να σας συναντήσω στο γραφείο
αφού πάρω αυτά για να τα φυλάξω.
Όχι, δεν νομίζω.
Πρέπει να κατεβάσεις το σπαθί, Νταϊάνα. Σε παρακαλώ.
-Δεν ταιριάζει με την ενδυμασία. -Καθόλου.
Κατέβασε το σπαθί, αρχικά.
Ορκίσου ότι θα το προστατεύσεις με τη ζωή σου.
Ναι... όχι.
Εμπιστεύσου την. Δώσ' της το.
-Την ασπίδα. -Και την ασπίδα.
Αυτό ήταν.
Τα πήρες; Ευχαριστώ, Έτα.
Παιχνιδάκι.
Αυτό ήταν.
Τι συμβαίνει;
Ελπίζω τίποτα. Πάμε.
-Στιβ, γιατί κρυβόμαστε; -Πάμε.
Κυβερνήτη Τρέβορ.
Πιστεύω ότι έχετε κάτι που ανήκει στον Στρατηγό Λούντεντορφ.
Να και το συνέδριο των κακοποιών.
Δώστε μας το σημειωματάριο της δρ Μάρου.
Πού το έβαλα;
Κάνε πίσω!
Έλα μπροστά, καλύτερα.
Ατύχησες.
Μήπως υπάρχει και κάτι άλλο που θες να μου δείξεις;
Για πού το 'βαλες εσύ;
Λυπάμαι, αλλά προφανώς δουλεύεις για εκείνον.
-Νταϊάνα... -Θα σε βοηθήσω να σωθείς.
Πού θα βρω τον Άρη;
Είναι... νεκρός.
Υδροκυάνιο.
Μείνε εδώ. Επιστρέφω αμέσως.
Κύριοι! Κύριοι, σας παρακαλώ!
Δυστυχώς, η πλειοψηφία δεν γνωρίζει καν τον λόγο που πολεμάει!
Αφήστε τον να μιλήσει!
Ναι, ευχαριστώ. Κύριοι...
H Γερμανία είναι μια υπερβολικά περήφανη χώρα.
Δεν θα παραδοθούν ποτέ.
Ακούστε τώρα. Ο μόνος τρόπος για να τελειώσει ο πόλεμος...
Συνταγματάρχα, πρέπει να σας μιλήσω ιδιαιτέρως.
...και να επικρατήσει παγκόσμια ειρήνη,
είναι να διαπραγματευτούμε
μια εκεχειρία.
Είναι μια γυναίκα εδώ μέσα.
Τι γυρεύει εδώ; Να βγει έξω.
Πάρτε την έξω.
Συγγνώμη.
H τυφλή αδερφή μου. Χάθηκε στον δρόμο για την τουαλέτα.
Νομίζω ότι είναι από εδώ. Συγγνώμη, παιδιά.
Ο μόνος μας στόχος αυτή τη στιγμή
πρέπει να είναι η σύναψη ειρήνης
με κάθε κόστος!
Γιατί δεν τον αφήνουν να μιλήσει; Για ειρήνη μιλάει.
Δεν είναι ώρα. Συγγνώμη.
Τρέβορ, πώς σου ήρθε να φέρεις μια γυναίκα στο Δημοτικό Συμβούλιο;
Οι πληροφορίες που έφερα επείγουν.
Αυτό είναι σημειωματάριο της δρ Μάρου.
Ό,τι κι αν είναι...
Πρέπει να αποκρυπτογραφηθεί
και να μιλήσω αμέσως με τους στρατηγούς.
Δεν μπορείς να έρχεσαι και να απαιτείς να τους δεις.
Με όλο τον σεβασμό, αυτό που είδα στην αποστολή,
ίσως αλλάξει τον ρου του πολέμου.
Κυβερνήτα Τρέβορ!
Έμαθα ότι σε χάσαμε σε μια από τις αποστολές σου,
αλλά απ' ό,τι βλέπω αναστήθηκες
και γύρισες με παρέα.
Ζητώ συγγνώμη για την ενόχληση, κύριε.
Όχι. Ανοησίες.
Χάρη σ' αυτή τη νεαρά κυρία,
βρήκα λίγη ησυχία εδώ μέσα για να μπορέσω να πω δυο λόγια.
Σερ Πάτρικ Μόργκαν, στη διάθεσή σας.
Νταϊάνα, Πριγκίπισσα της Θεμι...
"Πρινς". Νταϊάνα Πρινς.
Εκείνη...
κι εγώ,
εμείς,
δουλεύουμε μαζί.
Με βοήθησε να φέρω αυτό το σημειωματάριο.
Είναι από το εργαστήριο της δρ Μάρου.
Οι πληροφορίες που περιέχει νομίζω
ότι θ' αλλάξουν τον ρου του πολέμου, κύριε.
Θεέ μου.
-Από τα χέρια της Δρ Πόισον. -Ναι.
Ναι.
Ενδιαφέρον.
Κάποια άλλη πληροφορία;
Δυστυχώς όχι, κύριε. H αποκρυπτογράφηση δεν έδειξε κάτι.
Φαίνεται ότι είναι συνδυασμός δύο γλωσσών,
αλλά, μέχρι στιγμής, δεν έχουν καταφέρει να τις προσδιορίσουν.
Οθωμανικά και Σουμερικά.
Δεν μπορεί να μην το ήξερε κανείς.
Ποια είναι αυτή η γυναίκα;
Είναι η...
γραμματέας μου, κύριε.
Και καταλαβαίνει Οθωμανικά και Σουμερικά;
Είναι πολύ καλή γραμματέας.
Συνοδεύστε την έξω.
Κύριε, αν αυτή η γυναίκα μπορεί να το διαβάσει,
τότε πρέπει να την ακούσουμε.
Εντάξει, καλώς.
Είναι μια φόρμουλα
για έναν νέο τύπο αερίου.
Υπερίτη. Με βάση υδρογόνου αντί για θείο.
Με υδρογόνο...
Οι μάσκες αερίου θα είναι άχρηστες για το υδρογόνο.
Το σημειωματάριο λέει ότι σχεδιάζουν να ρίξουν το αέριο
στο "μέτωπο";
Πότε;
Δεν λέει.
Στάσου. Σε ποιο "μέτωπο";
Κύριε,
αυτή είναι η απόδειξη που θέλαμε.
Πρέπει να μάθετε πού παράγουν αυτό το αέριο.
Πρέπει να το κάψετε ολοσχερώς.
Να το καταστρέψετε.
Ο Λούντεντορφ εθεάθη τελευταία φορά στο Βέλγιο.
Δεν γίνεται να μας δουν να στέλνουμε στρατό στο γερμανοκρατούμενο Βέλγιο
την ώρα που διαπραγματευόμαστε την παράδοσή τους.
Κύριε, έχω δει αυτό το αέριο με τα μάτια μου.
Αν χρησιμοποιηθεί, θα αφανίσει και τα δύο μέτωπα.
Θα πεθάνουν όλοι.
Αυτό κάνουν οι στρατιώτες, Κυβερνήτα.
Στείλτε εμένα με λίγες ενισχύσεις.
Δώστε μου την ευκαιρία να σταματήσω την επιχείρηση του Λούντεντορφ μόνος μου.
Έχεις τρελαθεί;
Δεν μπορώ να παίξω ύπουλα σ' ένα παιχνίδι που τελειώνει.
Κύριε, μπορώ να...
Τώρα, περισσότερο από ποτέ,
η εκεχειρία είναι υψίστης σημασίας.
Πρέπει να τη διαπραγματευτούμε και να συναφθεί διότι...
Είναι ο καλύτερος τρόπος για να τερματίσει ο πόλεμος.
Κυβερνήτα, δεν θα κάνετε τίποτα.
Και είναι διαταγή.
Μάλιστα.
Καταλαβαίνω.
Εγώ όχι!
Νταϊάνα, ξέρω ότι είναι πολύπλοκο...
-Δεν είναι πολύπλοκο! Είναι αδιανόητο! -Ποια είναι αυτή η γυναίκα;
Είναι μαζί μου. Μαζί μας, κύριε.
Δεν είμαι μαζί σας!
Εσείς θα θυσιάζατε συνειδητά τόσες ζωές
λες και σημαίνουν λιγότερα απ' τη δική σας!
-Νταϊάνα, ας το συζητήσουμε έξω. -Λες και είναι ασήμαντες!
Στα μέρη μου, οι στρατηγοί δεν κρύβονται στα γραφεία τους σαν δειλοί.
-Αρκετά! -Πολεμούν δίπλα στους στρατιώτες τους.
Πεθαίνουν μαζί τους στο πεδίο της μάχης!
-Αρκετά! -Θα 'πρεπε να ντρέπεστε.
-Σας ζητώ συγγνώμη. -Ντροπή σας.
Νταϊάνα...
Θα 'πρεπε να ντρέπεστε όλοι σας!
Μην τρέχεις, σε παρακαλώ!
Αυτός είναι ο αρχηγός σας;
Πώς λέει κάτι τέτοιο; Πώς το πιστεύει;
Κι εσύ!
Το χρέος σου ήταν απλά να τους δώσεις ένα σημειωματάριο;
Όχι!
Δεν στάθηκες στο ύψος σου! Δεν το πάλεψες!
Επειδή δεν θα άλλαζε γνώμη!
Εδώ μιλάμε για τον Άρη και δεν θα επιτρέψει ούτε να διαπραγματευτούν
ούτε να παραδοθούν!
Τα εκατομμύρια στα οποία αναφέρθηκες, θα πεθάνουν!
Θα πάμε ούτως ή άλλως!
Θες να πεις ότι έλεγες ψέματα;
Είμαι κατάσκοπος! Είναι η δουλειά μου!
Πώς ξέρω ότι δεν λες ψέματα τώρα;
Θα σε πάω στο μέτωπο.
Το πιο πιθανό είναι ότι θα πεθάνουμε.
Είναι πολύ κακή ιδέα.
Θα χρειαστούμε ενισχύσεις.
Αυτές είναι οι ενισχύσεις;
Ναι.
Είναι καλοί αυτοί οι άνθρωποι;
Σχετικά.
Ούτε στην Αφρική, κύριοι, δεν είχαμε δει τέτοιες πολυτέλειες.
Αλλά η πολυτέλεια που έχουμε τώρα... το χρήμα δεν σταματάει να ρέει!
Γι' αυτό, ο θείος μου, ο πρίγκιπας, κι εγώ...
Τι λες! Ποιος πρίγκιπας είναι αυτός;
Αποφάσισα να δώσω άλλη μια ευκαιρία σε κάμποσους καλούς στρατιώτες...
Σοβαρά τώρα, ποιος πρίγκιπας είναι;
Σουλτάνε Ανγκόρα Μινκ Κασμίρ,
μπορώ να σου μιλήσω για λίγο;
Κύριοι, με συγχωρείτε για λίγο.
"Μπαρ". "Παμπ", δηλαδή.
Άτιμε. Όλο το βράδυ προσπαθώ να τους ψήσω κι εσύ...
Θεέ μου.
Ένα έργο τέχνης.
Σαμίρ, η Νταϊάνα. Νταϊάνα, ο Σαμίρ.
Γεια σου, Νταϊάνα. Να με λες Σάμι, σε παρακαλώ.
"Σάμι."
Σαμίρ, εγώ δεν θα το έκανα αυτό στη θέση σου.
Ο Σαμίρ είναι κορυφαίος πράκτορας.
Σε πουλάει και σε αγοράζει σε όποια γλώσσα θες.
Δεν μου κάνει καμία εντύπωση.
Εμένα μου κάνεις.
Το βλέμμα σου, μαλακό σαν το χαμόγελό σου...
Το δικό σου βλέμμα...
Μοιάζει σαν να θέλει κάτι.
Ξέρω και Κινέζικα, πονηρή.
Απαγγέλεις και Σωκράτη στα Αρχαία Ελληνικά;
Ωραία, τελειώσατε.
Πού είναι ο Τσάρλι;
Ιδού.
Τουλάχιστον αυτός ο "Τσάρλι" είναι καλός με τις γροθιές του.
Δεν είναι αυτός ο Τσάρλι.
Αυτός είναι ο Τσάρλι.
Στίβεν!
Να σ' έχει ο Θεός καλά, φίλε μου.
Χαίρομαι που σε βλέπω.
Γιατί μαλώνατε, λοιπόν;
Μπέρδεψα το ποτήρι του με το δικό μου.
Τυχαίνει.
Αυτός ο άνθρωπος δεν είναι πολεμιστής.
Ο Τσάρλι είναι άρτιος σκοπευτής.
Σκοτώνει κόσμο, δηλαδή.
Από πολύ μακριά.
Δεν ξέρουν ποτέ από πού τους ήρθε.
Τότε πώς ξέρεις ποιον σκοτώνεις άμα δεν βλέπεις το πρόσωπό τους;
Δεν ξέρω. Πίστεψέ με, είναι καλύτερα έτσι.
Πολεμάς δίχως τιμή.
Πληρώνει κανείς την τιμή;
Λοιπόν, ποια είναι η δουλειά, αφεντικό;
Δύο μέρες, το πολύ.
Χρειαζόμαστε προμήθειες και μεταφορά στο Βέλγιο.
Και πόσα δίνεις;
Ελπίζω να δίνεις πολλά.
Ναι, ακούστε πώς έχει το πράγμα.
Σας είπα ότι θα γίνει γρήγορα.
Και θα βγάλουμε πολλά απ' αυτό.
Είναι για καλό σκοπό.
Ελευθερία,
φιλία,
το τέλος του πολέμου...
-Εντάξει, δεν έχεις λεφτά. -Όχι.
Το μόνο που θέλω τώρα είναι μια φωτογραφία με το ωραίο σου πρόσωπο.
Δεν θα χρειαστείς φωτογραφία.
Θα έρθω μαζί σας.
Τι;
Τι σημαίνει αυτό;
Θα την αφήσουμε στο μέτωπο.
-"Θα την αφήσουμε"; -Ναι.
Άκου, γλυκιά μου, δεν σκοπεύω να σκοτωθώ
βοηθώντας ένα κοριτσάκι να την κάνει.
-Με καταλαβαίνεις; -Να τος ο κλεφτάκος!
Να μας λείπουν τύποι σαν εσένα.
Αυτή το έκανε!
Έχω φοβηθεί και ερεθιστεί ταυτόχρονα.
Εδώ είσαστε! Συγγνώμη που άργησα.
Σερ Πάτρικ!
Ναι, αυτό θα έλεγα τώρα.
-Ο Σερ Πάτρικ. -Όχι.
Σας παρακαλώ, κύριοι, καθίστε. Δις Πρινς, καθίστε.
Υποθέτω ότι εδώ σχεδιάζετε κάτι
για το οποίο ή θα περάσετε στρατοδικείο ή θα σκοτωθείτε.
Και υποθέτω ότι ήρθατε να μας σταματήσετε.
Όχι.
Καθόλου, για την ακρίβεια.
Κοιτάξτε.
Ήμουν κι εγώ νεότερος κάποτε.
Και, αν ήμουν σε καλύτερη κατάσταση, θέλω να πιστεύω ότι θα έκανα το ίδιο.
Είναι πολύ αξιοσέβαστο αυτό που κάνετε.
Γι' αυτό,
ήρθα να βοηθήσω.
Ανεπίσημα, φυσικά.
Ποιο είναι το σχέδιό σας;
Αν υπάρχει κι άλλο εργοστάσιο όπλων, να το βρούμε και να το καταστρέψουμε.
Μαζί με τον Λούντεντορφ και τη Μάρου.
Επομένως, για να κατευνάσουμε τις υποψίες,
η γοητευτική Έτα, εδώ, θα ελέγχει την αποστολή από το γραφείο μου.
"Ελέγχει"...
Επίσης,
εδώ έχει αρκετά για μερικές μέρες.
Ευχαριστούμε, κύριε.
Παρακαλώ.
Να προσέχετε πολύ όλοι σας
και καλή τύχη.
Εις υγείαν!
Φρέσκο παγωτό, σημερινό.
Θέλετε να αγοράσετε ένα παγωτό;
-Εγώ; -Πεινάς;
Ναι.
Ευχαριστώ.
Οκτώ πένες, παρακαλώ, κύριε.
Ορίστε, φίλε. Κράτα τα ρέστα.
Ευχαριστώ πολύ, κύριε.
-Πώς σου φαίνεται; -Είναι υπέροχο!
Ναι.
-Πρέπει να είσαι πολύ περήφανος. -Ευχαριστώ πολύ!
Πρέπει να είσαι περήφανος όντως.
Ελπίζω να μας συναντήσει ο δικός μας εδώ. Ο Αρχηγός μάς περιμένει πριν βραδιάσει.
"Αρχηγός";
Ναι. Ένας λαθρέμπορος.
Πολύ αξιόπιστος.
Ένας ψεύτης, ένας δολοφόνος και ένας λαθρέμπορος.
Εξαιρετικά.
Πρόσεχε, μπορεί να παρεξηγηθώ.
Δεν μιλούσα για σένα.
Αλήθεια;
Ήμουν μυστικός πράκτορας, προσποιήθηκα ότι είμαι άλλος,
σκότωσα κόσμο σε μια ακτή και έκλεψα ένα σημειωματάριο.
Ψεύτης, δολοφόνος, κλέφτης. Θέλεις ακόμα να έρθεις;
Είναι φρικτό.
Γι' αυτό είμαστε εδώ.
Το αέριο θα σκοτώσει τα πάντα.
Τι είδους όπλο σκοτώνει αθώους;
Σ' αυτό τον πόλεμο,
κάθε είδους.
Απουσιάζατε από το συμβούλιο, Στρατηγέ.
Βλέπω ότι διαπραγματεύεστε τους όρους της εκεχειρίας ερήμην μου.
-Για λογαριασμό του Κάιζερ. -Και μετά από την επιμονή σου!
Θα κερδίζαμε εύκολα αυτόν τον πόλεμο, αν είχατε λίγη πίστη.
Δεν έχουμε.
Έχουμε έλλειψη τροφίμων,
φαρμάκων και πυρομαχικών.
Κάθε ώρα που καθυστερούμε κοστίζει χιλιάδες γερμανικές ζωές.
Με μία επίθεση μπορούμε να πάρουμε τον πόλεμο!
Όσο μιλάμε, η χημικός μου...
Είμαστε αντίθετοι μ' εσένα και τη...
μάγισσά σου.
Αρκετά, Λούντεντορφ!
Σε 24 ώρες από τώρα,
αυτός ο πόλεμος θα έχει τελειώσει.
Τελείωσε.
Για σένα τελείωσε.
Για όλους σας τελείωσε.
Μα η μάσκα δεν θα βοηθήσει.
Δεν το ξέρουν αυτό.
Πάμε!
Ώρα να κάνουμε διαμαρτυρία για τον Κάιζερ!
Άργησες.
Καουμπόικη έφοδος, Αρχηγέ!
Πώς είσαι;
-Χαίρομαι που σε βλέπω, φίλε. -Τι κάνεις, μεγάλε!
-Χαίρομαι που σε βλέπω. -Ναι!
Χαίρομαι που σε βλέπω, φίλε μου.
Μια ομορφιά!
Ποια είναι αυτή;
Κι εγώ είμαι η Νταϊάνα.
Πού τη βρήκες;
Αυτή με βρήκε.
-Τον έβγαλα απ' τη θάλασσα. -Μεγάλη ιστορία.
Δεν χρειάζεται να την πούμε τώρα.
Τι έχει εκεί;
Βρετανικό τσάι για τους Γερμανούς.
Γερμανική μπίρα για τους Βρετανούς.
Και βιβλία του Έντγκαρ Ράις Μπάροουζ για αμφότερους.
Και όπλα!
Μακάρι να πάρουμε αυτό που θέλουμε!
Να πάρουμε αυτό που χρειαζόμαστε.
Αλλά ποτέ αυτό που μας αξίζει.
Μπαμ!
Παράξενος κεραυνός.
Γερμανικά 77άρια.
Όπλα. Μεγάλα.
Εκεί έξω είναι το μέτωπο.
Οι βραδινές επιθέσεις.
Εσύ για ποιον πολεμάς σ' αυτόν τον πόλεμο;
Δεν πολεμώ.
Έχεις έρθει να βγάλεις, τότε;
Δεν υπάρχει καλύτερο μέρος.
Καλύτερο μέρος από έναν πόλεμο στον οποίο δεν παίρνεις θέση;
Δεν μου έχει μείνει κάτι άλλο.
Ο τελευταίος πόλεμος στέρησε τα πάντα απ' τον λαό μου.
Δεν μας έμεινε τίποτα.
Τουλάχιστον εδώ,
είμαι ελεύθερος.
Ποιος τα στέρησε αυτά απ' τον λαό σου;
Οι δικοί του.
Μην πάτε...
Μην πάτε μέσα. Μην πάτε!
Μη! Όχι, παιδιά!
Μην πάτε εκεί μέσα!
Είσαι ασφαλής.
Είσαι ασφαλής. Είσαι καλά;
Άφησέ με, γυναίκα!
Μην το κάνεις θέμα!
Θεέ μου!
Βλέπει φαντάσματα.
Θα κρυώσεις.
Όχι...
Μην ανησυχείς για τον Τσάρλι. Δεν το εννοεί.
Φύγε από εκεί, τώρα. Πρέπει να προχωρήσουμε!
Άτιμο ζώο, κουνήσου! Εμπρός! Προχώρα!
Γιατί πληγώνουν τα ζώα;
Επειδή πρέπει να κινηθούν, γρήγορα!
-Όπως εμείς! -Μα δεν είναι τρόπος αυτός.
Μπορώ να τους βοηθήσω.
Δεν έχουμε χρόνο. Πάμε, γυναίκα!
Μαμά!
Αυτός ο άνδρας... είναι τραυματισμένος.
Δεν μπορείς να κάνεις κάτι γι' αυτό, Νταϊάνα.
Πρέπει να προχωρήσουμε!
Τι είναι αυτό;
Ήθελες να σε πάω στον πόλεμο. Εδώ είμαστε.
Και πού είναι οι Γερμανοί;
Καμιά διακοσαριά μέτρα από δω.
-Το οχυρό τους είναι... -Προσέξτε!
Αρχηγέ! Πόσο χαίρομαι που σε βλέπω!
Γύρισε ο Αρχηγός, παιδιά!
Εμπρός, πάμε!
Βοηθήστε με, παρακαλώ.
Μας πήραν τα πάντα.
Σπίτια, τρόφιμα.
Αυτούς που δεν κατάφεραν να το σκάσουν
τους κράτησαν ως σκλάβους.
Πού συνέβη αυτό;
Στο Βελντ... στην άλλη πλευρά της ουδέτερης ζώνης.
Νταϊάνα, πρέπει να φύγουμε.
Πρέπει να βοηθήσουμε αυτούς τους ανθρώπους.
Πρέπει να συνεχίσουμε την αποστολή.
Το επόμενο ασφαλές πέρασμα απέχει τουλάχιστον μια μέρα.
-Τι περιμένουμε; -Δεν θα φύγουμε αν δεν βοηθήσουμε.
Αυτοί οι άνθρωποι πεθαίνουν.
Δεν έχουν τίποτα να φάνε, και στο χωριό...
-Είναι σκλαβωμένοι, είπε! -Το καταλαβαίνω.
Γυναικόπαιδα!
Πρέπει να έχουμε στρατοπεδεύσει μέχρι το ηλιοβασίλεμα.
Πώς λες κάτι τέτοιο; Τι σου συμβαίνει;
Εδώ είναι ουδέτερη ζώνη, Νταϊάνα!
Κανείς δεν μπορεί να περάσει απέναντι.
Αυτό το τάγμα βρίσκεται κοντά έναν χρόνο εδώ
και έχει προχωρήσει ελάχιστα.
Γιατί από την άλλη πλευρά είναι ένα σωρό Γερμανοί
με στραμμένα όπλα σε κάθε τετραγωνικό μέτρο.
Δεν μπορείς να περάσεις αυτό το σημείο. Δεν είναι εφικτό.
Και λοιπόν; Θα μείνουμε άπραγοι;
Μα ήδη κάνουμε κάτι.
-Μόλις... -Στιβ.
Δεν γίνεται να τους σώσουμε όλους σ' αυτόν τον πόλεμο.
Στιβ...
Δεν ήρθαμε γι' αυτό εδώ.
Όχι,
αλλά αυτό θα κάνω εγώ.
Νταϊάνα!
Τι διάολο παριστάνει;
Δέχεται όλα τα πυρά! Πάμε!
Μείνετε κάτω! Κάτω!
Είναι διαταγή!
Πάμε, τώρα!
Τα κατάφερε! Τους έκανε να τρέχουν!
Τα κατάφερε!
Στιβ!
Πάμε!
Ελάτε, πάμε!
Μείνε εδώ. Θα προχωρήσω εγώ.
-Τι στο... -Πάμε!
Χρειαζόμαστε κι άλλα πυρά.
Σκοπευτής!
Πάμε!
Μπείτε μέσα!
Τσάρλι, στο καμπαναριό!
Έλα, Τσάρλι. Ρίξ' του!
Μην ανησυχείς.
Ακολουθήστε με. Χρειάζομαι κάλυψη!
Εντάξει!
Θα το βάλουμε στην πλάτη μας και όταν πω "πάμε",
-σήκωσέ το με δύναμη! -Εντάξει.
Νταϊάνα! Ασπίδα!
Πάμε!
Μείνετε πολύ ακίνητοι για χάρη μου, φίλοι μου.
Σας παρακαλώ. Είναι πολύ σημαντικό.
Σας ευχαριστώ πολύ.
Ήταν μεγάλη τιμή για μένα να σας φωτογραφίσω.
Ευχαριστώ πολύ.
Μπορεί να είπε τόσα για τις βολές,
αλλά δεν ξέρει να ρίχνει.
Δεν μπορούν να είναι όλοι αυτό που θέλουν συνέχεια.
Εγώ, είμαι ηθοποιός.
Λατρεύω την υποκριτική.
Δεν ήθελα να γίνω στρατιώτης.
Αλλά έχω το λάθος χρώμα.
Ο καθένας δίνει τη δική του μάχη, Νταϊάνα.
Όπως κι εσύ τη δική σου.
Είναι πάρα πολλά. Να είστε καλά.
Σας ευχαριστώ.
Μιλάω στο τηλ...
Λέγεται "Βελντ". Β-Ε-Λ-Ν-Τ.
Είναι ένα μικρό χωριό.
Μπορεί να μην υπάρχει καν στον χάρτη.
Το βρήκα!
Βρήκες την επιχείρηση του Λούντεντορφ;
Όχι, αλλά εντόπισα τον ίδιο.
Και για καλή σου τύχη, είναι λίγα χιλιόμετρα μακριά,
στο Γερμανικό Γενικό Επιτελείο.
Στο Γερμανικό Γενικό Επιτελείο;
Οι πληροφορίες λένε
ότι ο Λούντεντορφ θα κάνει ένα γκαλά.
Κάτι σαν "ύστατο ζήτω"
πριν συνάψουν οι Γερμανοί την εκεχειρία.
Θα είναι και ο Κάιζερ εκεί.
Όπως και η δρ Μάρου.
Το γκαλά θα είναι η τέλεια κάλυψη.
-Κυβερνήτα Τρέβορ. -Μάλιστα.
Δεν επιτρέπεται, για κανέναν λόγο, να πλησιάσετε
αυτό το γκαλά αύριο το βράδυ. Με ακούσατε;
Θα θέσετε σε κίνδυνο όλους μας τους κόπους.
Μη ρισκάρετε την εκεχειρία.
-Δεν θα υπάρχει εκεχειρία... -Στιβ!
...μόλις βομβαρδίσει ο Λούντεντορφ όλη την πρώτη γραμμή.
Μισό λεπτό, κύριε.
Δεν πρέπει να σε απασχολεί η σύναψη ειρήνης.
-Γιατί; -Ο Άρης δεν θα επέτρεπε ποτέ...
Τι;
Τι είναι;
Φυσικά. Είναι ολοφάνερο.
Ο Άρης κατασκεύασε ένα όπλο, το χειρότερο που υπήρξε ποτέ.
-Ο Άρης; Τον Λούντεντορφ εννοείς. -Όχι.
Τον Άρη εννοώ.
Ο Λούντεντορφ είναι ο Άρης!
Κύριε, αυτή είναι η τελευταία μας ευκαιρία,
η μοναδική, για να βρούμε πού βρίσκεται το αέριο
και πώς σκοπεύει ο Λούντεντορφ να το χρησιμοποιήσει.
Όχι. Το απαγορεύω.
Με άκουσες; Το απαγορεύω.
Κύριε, σας χάνω! Κύριε;
-Εμπρός; -Κύριε...
Τι πιθανότητες έχω να σεβαστεί τις επιθυμίες μου;
Ελάχιστες, για να είμαι ειλικρινής.
Σάμι. Όχι.
Σάμι, πρέπει να δουλέψω.
Πρέπει να βρω μια γερμανική στολή και να ετοιμάσω πορεία για αύριο.
Παιχνιδάκι, αφεντικό. Έλα.
Δεν έχουμε να κάνουμε κάτι μέχρι αύριο.
Το είπες και μόνος σου, Στιβ.
Επομένως... μαντάμ, παρακαλώ.
Απίστευτο!
Εξαιρετικό!
-Ευχαριστώ. -Ευχαριστώ.
Παρακαλώ, κύριε.
-Αυτό ήταν! -Ευχαριστούμε, Σάμι!
Αυτό ήταν!
Εσύ το κατάφερες αυτό.
Μαζί το καταφέραμε.
Έχετε χορούς
στο Νησί του Παραδείσου;
Χορούς, ναι. Φυσικά.
Αλλά αυτοί οι άνθρωποι απλώς λικνίζονται.
Λοιπόν, αφού θες να τα βάλεις με τον Θεό του Πολέμου,
ας σου μάθω να χορεύεις, καημένο μου.
Χωρίς το όπλο, καλύτερα.
Μαντάμ.
Αν μου επιτρέπετε.
Κοίτα,
αφού είναι να πάω σε γκαλά, πρέπει να ξέρω να χορεύω.
-Δεν θα πας στο γκαλά. -Εννοείται.
-Όχι. -Γιατί να μην πάω;
Αρχικά, επειδή δεν ξέρεις να χορεύεις.
Εγώ νομίζω ότι αυτοί δεν ξέρουν να χορεύουν.
Να είσαι ευγενική.
Εντάξει. Δώσε μου το χέρι σου.
Έτσι.
Κι εγώ θα βάλω το χέρι μου
γύρω σου, έτσι.
Και απλά...
Πώς το είχες πει; "Λίκνισμα";
Θα λικνιζόμαστε.
Έχεις έρθει πολύ κοντά.
Αυτό είναι το θέμα.
Μάλιστα.
Έχω χρόνια να τον ακούσω να τραγουδάει.
Είναι νιφάδα χιονιού.
Πιάσ' τη.
Είναι μαγικό!
Δεν είναι;
Είναι, ναι.
Αυτά κάνουν οι άνθρωποι όταν δεν υπάρχουν πόλεμοι;
Ναι.
Ναι, αυτό... και άλλα πράγματα.
Τι πράγματα;
Τρώνε πρωινό.
Λατρεύουν να τρώνε πρωινό.
Και τους αρέσει να ξυπνάνε
να διαβάζουν εφημερίδα και να πηγαίνουν για δουλειά.
Παντρεύονται.
Κάνουν παιδιά και γερνάνε μαζί.
Φαντάζομαι.
Και πώς είναι;
Δεν έχω ιδέα.
Οι χωρικοί μάς τα έδωσαν.
-Πολύ γενναιόδωρο εκ μέρους τους. -Μας αποκάλεσαν ήρωες.
Μα είστε.
Παιδιά, το ξέρω ότι
σας είπα πως η δουλειά ήταν για δυο μέρες
και η συμφωνία είναι συμφωνία.
Θα χαθείτε χωρίς εμάς.
Ναι.
Όλοι ξέρουμε ότι η Νταϊάνα μπορεί να τα βγάλει πέρα μόνη της.
Φοβάμαι ότι εσύ δεν θα τα καταφέρεις.
Δεν υπάρχουν άλλα λεφτά.
Μας αρκούν αυτά που πήραμε.
Μπορεί να είστε καλύτερα χωρίς εμένα, έτσι;
Όχι, Τσάρλι.
Ποιος θα μας τραγουδάει;
-Ναι. -Όχι, να χαρείς.
Θα τραγουδάει;
Πήγαινες γυρεύοντας.
Ανθίζει όλη η πλάση
Η πιο γλυκιά στιγμή που έχει ποτέ περάσει
Μάλλον θα με περνάς για χθεσινό.
Ακούγεται τρελό, μα είναι αλήθεια.
Κάθε λέξη.
Περίμενε.
Υπάρχει ολόκληρο νησί γεμάτο γυναίκες σαν αυτή;
Και ούτε ένας άνδρας ανάμεσά τους;
Πώς πάει κανείς εκεί;
Κι εκείνη νομίζει
ότι ο Λούντεντορφ είναι ο Άρης, ο Θεός του Πολέμου;
Και μόνο σκοτώνοντάς τον θα τερματίσει ο πόλεμος; Μην είσαι ανόητος.
Είδες τι έγινε νωρίτερα.
Με τι τρόπο επιτέθηκε σ' εκείνα τα πολυβόλα;
Με τι τρόπο ισοπέδωσε τον πύργο;
Μπορεί να είναι αλήθεια.
Εγώ νομίζω ότι είναι αλήθεια.
Το πιστεύω.
Και ιδού.
Στίβεν, παιδί μου, δεν πιστεύεις κι εσύ αυτές τις αηδίες, έτσι;
Νταϊάνα! Κρύψου.
Πώς διάολο θα μπούμε εκεί μέσα;
Βλέπω μόνο μερικούς φρουρούς στην πόρτα για να ξεγελάσουμε.
Ναι, δεν θα φανεί καθόλου ύποπτο
όταν βγω από το δάσος περπατώντας.
Μπορώ να μπω εγώ μέσα.
Δεν θα πας μέσα. Είναι πολύ επικίνδυνο.
-Πολύ επικίνδυνο; -Ναι, πολύ επικίνδυνο.
Κι εσύ τραβάς τα βλέμματα αρκετά.
Θα πάω εγώ και θα τους ακολουθήσω
εκεί που ετοιμάζουν το αέριο ή, ακόμη καλύτερα, εκεί που το φυλάνε.
-Τότε θα έρθω μαζί σου. -Αποκλείεται!
Αυτά που φοράς δεν είναι και η καλύτερη κάλυψη.
Δεν ξέρω.
Εγώ νομίζω ότι μια χαρά καλύφθηκε στο πεδίο της μάχης.
Δεν γίνεται να μπεις μέσα, εντάξει;
Θα κάνω αναγνωριστική και θα έρθω να σας πω.
Μα όσο είναι εκείνος ζωντανός, δεν θα...
Δεν γίνεται να τους καθαρίσεις όλους στο Γερμανικό Γενικό Επιτελείο.
Απλά δεν γίνεται. Πρέπει να με εμπιστευτείς.
Από πού βγήκε αυτό;
Μπορώ να το οδηγήσω; Σε παρακαλώ, άσε να το οδηγήσω!
Θα είμαι ο σοφέρ σου.
Πάμε, πάμε.
Μείνετε εκεί!
Πού το βρήκες αυτό;
Στο λιβάδι εκεί πέρα. Είναι γεμάτο από δαύτα!
Αρχηγέ, προτείνω εσύ κι εγώ να εξετάσουμε την περιοχή
σε περίπτωση που χρειαστεί γρήγορη οπισθοχώρηση.
Τι λες κι εσύ, Νταϊάνα;
Συνταγματάρχα.
Στιβ, έχουν προσκλήσεις.
Μην ανησυχείς, παίξ' το άνετος. Το έχεις.
Την πρόσκλησή σας, παρακαλώ.
Γεια σας, σαχίμπ.
Ο συνταγματάρχης κι εγώ ευχόμαστε κάθε καλό
και ό,τι επιθυμείτε στην αγκαλιά σας να το βρείτε.
Δεν ξέρεις τι σου γίνεται. Την πρόσκλησή μου θέλει, ανόητε.
Συγγνώμη. Ζητώ συγγνώμη.
Πρέπει να σας ζητήσω χίλιες φορές συγγνώμη, αφέντη μου.
Έκανα ένα φρικτό και ασυγχώρητο λάθος.
-Έχασα την πρόσκληση του συνταγματάρχη. -Τι;
Θες να πεις ότι οδηγήσαμε μέσα στη λάσπη και τη βροχή
-για να χάσεις την πρόσκλησή μου; -Είμαι σκουλήκι.
Όχι! Είμαι παράσιτο.
Ούτε καν παράσιτο. Είμαι σκέτη κοπριά!
Και έχεις δίκιο, αφέντη μου...
Ο Θεός να σας έχει καλά.
Αυτό είναι γελοίο.
Δεν θα περιμένω όλη τη νύχτα εδώ
για χάρη σας, ανόητοι! Προχωρήστε!
Τι υποτίθεται ότι είσαι εσύ;
Τι κάνεις;
Με συγχωρείτε.
Δεν πίνω.
Έχουμε γνωριστεί;
Όχι, αλλά σας γνωρίζω.
Παρακολουθώ την καριέρα σας, δηλαδή.
Είστε η δρ Ίζαμπελ Μάρου.
H πιο ταλαντούχα χημικός του γερμανικού στρατού.
Είμαι θαυμαστής.
Ελπίζω να μη σας έφερα σε δύσκολη θέση.
Ξέρω ότι ο στρατηγός Λούντεντορφ κι εσείς
έχετε στενή σχέση.
Δουλεύουμε καλά μαζί. Ναι.
Αν έχετε κάποιον σαν εμένα όμως πίσω σας,
μπορώ να παρέχω περισσότερα.
Και... ποιος είστε;
Κάποιος που θα εκτιμούσε όσο πρέπει μια ιδιοφυία σαν εσάς.
Λατρεύω τη φωτιά. Εσείς;
Είναι σαν
μια ζωντανή μορφή εντροπίας.
Το απόλυτο όπλο καταστροφής.
Μας θυμίζει ότι στο τέλος
όλα καταλήγουν στη στάχτη από την οποία γεννήθηκαν.
Έχει κάτι το καθησυχαστικό.
Όλα αυτά βλέπω στα μάτια σας.
Θα μπορούσατε να μου δείξετε τι ετοιμάζετε τώρα;
Μαθαίνω ότι είναι...
Μαθαίνω ότι είναι συγκλονιστικό.
Εκτιμώ το ενδιαφέρον σας για τη δουλειά μου,
αλλά είμαι πιστή στον Στρατηγό Λούντεντορφ.
Εξάλλου
τώρα βλέπω ότι η προσοχή σας
στράφηκε αλλού.
Απολαμβάνετε τη δεξίωση;
Ομολογώ ότι δεν ξέρω τι ακριβώς γιορτάζουμε.
Μια γερμανική νίκη, φυσικά.
Νίκη;
Εγώ ακούω ότι η ειρήνη είναι κοντά.
Ειρήνη;
Μόνο μία εκεχειρία υπάρχει
σε έναν ατέρμονο πόλεμο.
Θουκυδίδης.
Ξέρετε από Αρχαίους Έλληνες.
Εκείνοι καταλάβαιναν
ότι ο πόλεμος είναι θεός.
Ένας θεός που απαιτεί ανθρώπινη θυσία.
Και ως αντάλλαγμα,
ο πόλεμος δίνει στον άνθρωπο σκοπό,
ουσία, μία ευκαιρία να ξεπεράσει
τον μικρό και θνητό εαυτό του,
και να γίνει θαρραλέος,
τίμιος, καλύτερος!
Μόνο ένας από τους τόσους θεούς το πίστευε αυτό.
Και έκανε λάθος.
Δεν ξέρεις τίποτα για τους θεούς.
Στρατηγέ.
Ελπίζω να σας αρέσουν τα πυροτεχνήματα.
Τι κάνεις;
-Φύγε από μπροστά μου! -Νταϊάνα, κοίτα με.
Αν σκοτώσεις τον Λούντεντορφ πριν βρούμε το αέριο
δεν θα έχουμε σταματήσει τίποτα.
Θα έχω σταματήσει τον Άρη!
Κι αν κάνεις λάθος;
Κι αν δεν υπάρχει Άρης;
Δεν με πιστεύεις.
Δεν μπορώ να σε αφήσω να το κάνεις.
Δεν είναι στο χέρι σου.
Νταϊάνα!
Νταϊάνα...
Το αέριο.
Το χωριό. Το χωριό!
Γιατί ζητωκραυγάζουν;
Νταϊάνα!
Τι έριξαν;
Το αέριο.
-Ο Λούντεντορφ ήταν. -Τον είδα. Ήταν στον πύργο.
Ακολουθήστε τον, όπου κι αν πάει.
Πώς θα μας βρεις;
Ξέρω πώς.
Νταϊάνα!
Είναι νεκροί. Είναι όλοι νεκροί.
Θα μπορούσα να τους είχα σώσει.
Θα τους είχα σώσει αν δεν ήσουν εσύ.
Με εμπόδισες να σκοτώσω τον Άρη!
-Όχι! -Μη με πλησιάζεις!
Τα κατάλαβα όλα πια.
Ο Άρης δεν έχει διαφθείρει μόνο τους Γερμανούς.
Το ίδιο έκανε μ' εσένα.
Με όλους σας.
Θα βρω τον Άρη
και θα τον σκοτώσω.
Νταϊάνα!
Αυτός ο καπνός...
είναι ο Αρχηγός!
Ακολούθησε τον Λούντεντορφ.
Ακολούθα τον καπνό!
Νταϊάνα, από την άλλη!
Εμπρός! Πάμε!
Τι έκπληξη.
Περίεργο.
Δυστυχώς, έχω μια άλλη υπόθεση
να διευθετήσω.
Τι είσαι;
Θα το ανακαλύψεις σύντομα.
Όσο υπέροχη κι αν είσαι, δεν μπορείς να με νικήσεις.
Αυτό θα το δούμε.
Είμαι η Νταϊάνα της Θεμίσκυρας,
κόρη της Ιππολύτης,
Βασίλισσα των Αμαζόνων.
Και η οργή σου γι' αυτόν τον τόπο τελείωσε.
Εις το όνομα κάθε καλού σ' αυτόν τον κόσμο,
ολοκληρώνω την αποστολή των Αμαζόνων
λυτρώνοντας τον κόσμο από σένα
για πάντα!
Νταϊάνα;
Νταϊάνα!
Τον σκότωσα.
Τον σκότωσα, αλλά δεν σταμάτησε τίποτα.
Όταν σκοτώνεις τον Θεό του Πολέμου, σταματάς τον πόλεμο.
Αυτό πρέπει να κάνουμε τώρα.
Πρέπει να σταματήσουμε το αέριο. Πάμε.
Όχι. Όλα αυτά έπρεπε να είχαν σταματήσει.
Νταϊάνα...
Έπρεπε να είχε σταματήσει ο πόλεμος. Γιατί το κάνουν αυτό;
Δεν ξέρω! Δεν ξέρω.
Ο Άρης είναι νεκρός.
Πρέπει να σταματήσουν να πολεμούν. Γιατί συνεχίζουν;
Μπορεί να φταίνε οι ίδιοι!
Ίσως...
Ίσως να μην είναι πάντα καλοί οι άνθρωποι.
Είτε υπάρχει Άρης είτε όχι,
μπορεί αυτή να είναι η φύση των ανθρώπων.
-Νταϊάνα. -Όχι.
Νταϊάνα, θα το συζητήσουμε μετά.
-Θέλω να έρθεις μαζί μου. -Όχι.
Μετά απ' όσα είδα, δεν είναι δυνατόν!
Δεν γίνεται!
Σκοτώνονταν μεταξύ τους.
Σκότωναν ανθρώπους ανεξέλεγκτα. Παιδιά...
Παιδιά!
Όχι, αυτός πρέπει να φταίει. Όχι αυτοί!
Νταϊάνα, οι άνθρωποι...
Είχε δίκιο.
H μητέρα μου είχε δίκιο.
Είχε πει, "H ανθρωπότητα δεν είναι άξια για σένα."
Δεν αξίζουν τη βοήθειά μας, Στιβ.
-Το θέμα δεν είναι αν το αξίζουν. -Δεν αξίζουν τη βοήθειά μας.
Μπορεί και όχι!
Αλλά το θέμα δεν είναι τι αξίζουν. Το θέμα είναι τι πιστεύεις.
Λες να μην καταλαβαίνω μετά απ' όσα έχω δει εκεί πέρα;
Λες να μη θέλω να σου πω ότι για όλα αυτά φταίει ένας μόνο;
Δεν είναι έτσι!
Όλοι φταίμε.
Εγώ δεν φταίω.
Εγώ όμως μπορεί!
Σε παρακαλώ.
Αν πιστεύεις ότι αυτός ο πόλεμος πρέπει να σταματήσει...
αν θέλεις να σταματήσει,
βοήθησέ με να τον σταματήσω τώρα.
Διαφορετικά θα σκοτώσουν κάτι χιλιάδες παραπάνω.
Σε παρακαλώ, έλα μαζί μου.
Πρέπει να φύγω.
-Πού είναι η Νταϊάνα; -Μείναμε μόνοι μας.
Τι βλέπεις, Τσάρλι;
Μοιάζουν με βόμβες αερίου,
αλλά δεν μπορώ να δω πού τις πηγαίνουν.
Πώς θα πάμε εκεί πέρα;
Έχω μια ιδέα. Ελάτε, παιδιά.
Πάμε!
Ποιος είναι εκεί;
Σερ Πάτρικ.
Είχες δίκιο, Νταϊάνα. Δεν αξίζουν τη βοήθειά μας.
Μόνο να καταστραφούν τους αξίζει.
Εσύ...
Εσύ είσαι.
Εγώ είμαι.
Αλλά δεν είμαι αυτό που νόμιζες.
Τι είναι;
Το μέλλον.
Δεν είμαι εχθρός σου, Νταϊάνα.
Είμαι ο μόνος που σε ξέρει πραγματικά.
Και που ξέρει κι εκείνους, όπως κι εσύ τώρα.
Πάντα ήταν και πάντα θα είναι
αδύναμοι, σκληροί, εγωιστές
και ικανοί για τις μεγαλύτερες φρίκες.
Το μόνο που ήθελα
ήταν να δείξω στους Θεούς πόσο σατανικό ήταν το δημιούργημα του πατέρα μου.
Μα το αρνήθηκαν.
Είμαι η Νταϊάνα της Θεμίσκυρας...
Γι' αυτό τους κατέστρεψα.
...κόρη της Ιππολύτης,
και ήρθα να ολοκληρώσω την απο...
Ο Φονιάς των Θεών...
Καλό μου παιδί,
δεν είναι αυτός ο Φονιάς των Θεών.
Εσύ είσαι.
Μόνο ένας θεός μπορεί να σκοτώσει θεό.
Ο Δίας άφησε το παιδί που έκανε με τη Βασίλισσα των Αμαζόνων
ως όπλο για να χρησιμοποιηθεί εναντίον μου.
Όχι. Λες ψέματα.
Απαιτώ να μου πεις την αλήθεια.
Αυτό κάνω.
Δεν είμαι ο Θεός του Πολέμου, Νταϊάνα.
Είμαι ο Θεός της Αλήθειας.
H ανθρωπότητα
έκλεψε αυτόν τον κόσμο από εμάς.
Τον κατέστρεφαν, μέρα με τη μέρα.
Κι εγώ, ο μόνος αρκετά ικανός να το καταλάβω,
έμεινα ανήμπορος να τους σταματήσω.
Τόσα χρόνια, πάλευα μόνος,
ψιθυρίζοντας στ' αφτιά τους.
Ιδέες, προτάσεις για φόρμουλες,
όπλα...
αλλά δεν τους αναγκάζω να τα χρησιμοποιήσουν.
Μόνοι τους ξεκινούν αυτούς τους πολέμους.
Εγώ απλά ενορχηστρώνω μία εκεχειρία που ξέρω ότι δεν μπορούν να συνάψουν
με την ελπίδα ότι θα αυτοκαταστραφούν.
Αλλά δεν ήταν ποτέ αρκετό.
ΛΟΝΔΙΝΟ
Μέχρι που ήρθες εσύ.
Όταν πρωτοήρθες, ετοιμαζόμουν να σε συνθλίψω.
Αλλά ήξερα ότι μόνο εσύ θα μπορούσες να δεις
αυτό που οι άλλοι θεοί αγνοούσαν.
Μετά, θα μπορούσες να με βοηθήσεις, ενώνοντας τις δυνάμεις μας,
να δώσουμε ένα τέλος στον πόνο, στα βάσανα,
και στις καταστροφές που προκαλούν.
Και θα μπορούσαμε να κάνουμε τον κόσμο εκείνο τον παράδεισο που ήταν κάποτε.
Για πάντα.
Δεν...
Δεν μπορώ να συμμετέχω σε κάτι τέτοιο.
Αγαπητή μου, δεν θέλω να τα βάλω μαζί σου.
Αλλά, αν χρειαστεί...
-Στιβ! -Έλα, πάμε!
Σάμι, πάμε!
Πάρτε το αεροπλάνο από εδώ!
Αγαπητή μου, έχεις πολλά να μάθεις.
Θεέ μου!
Τι θα κάνουμε;
Δεν μπορούμε να κάνουμε πολλά
αν είναι αυτός που νομίζω.
Αλλά μπορούμε να σταματήσουμε το αεροπλάνο.
Αν αποκτήσουμε πρόσβαση στον ασύρματο,
θα ζητήσουμε από το Ιπτάμενο Σώμα να τους καταρρίψει.
Όχι. Αν συντριβεί, θα αφανίσει τους πάντες σε ακτίνα 130 τετρ. χιλιομέτρων.
Πρέπει να προσγειωθεί!
Έχω δυσάρεστα. Είναι ωρολογιακή.
Κι εδώ να προσγειωθεί, είναι το ίδιο πράγμα.
Είναι εύφλεκτη, Αρχηγέ;
Ναι, είπε ότι είναι υδρογόνου. Άρα είναι εύφλεκτη.
Θέλω να μου ανοίξετε δρόμο για το αεροπλάνο.
-Όχι, Στιβ! -Στιβ!
Πάμε!
Ελάτε! Από εδώ! Στιβ!
-Πήγαινε, Στιβ. -Πάμε!
Στιβ!
-Εμπρός, Στιβ! -Τρέξε!
Για να δούμε τι είδους θεά είσαι.
Θα με βοηθήσεις να τους καταστρέψω, Νταϊάνα,
αλλιώς θα πεθάνεις.
Ελάτε. Πάμε!
-Πάμε, παιδιά! Τώρα! -Πάμε! Τρέξτε!
Αυτό ήταν όλο;
Είναι μάταιο να θεωρείς ότι θα νικήσεις.
Κάνε πίσω, Νταϊάνα.
Παιδιά, ξέμεινα.
Αρχηγέ! Έμεινε τίποτα;
Δεν έχω τίποτα.
-Οτιδήποτε! -Όχι.
Στιβ.
Στιβ...
Όχι!
Ναι, Νταϊάνα!
Κατάστρεψέ τους όλους!
Επιτέλους, το βλέπεις.
Κοίτα αυτόν τον κόσμο.
Η ανθρωπότητα το έκανε, όχι εγώ.
Είναι άσχημοι,
γεμάτοι μίσος,
αδύναμοι,
όπως ο Κυβερνήτης Τρέβορ σου.
Έφυγε και δεν σου άφησε τίποτα.
Και για ποιον λόγο;
Αξιολύπητος!
Του αξίζει να καεί!
Κοίταξέ την και πες μου ότι κάνω λάθος.
Αυτή αποτελεί το καλύτερο παράδειγμα των ανθρώπων
και δεν της αξίζει η συμπόνια σου για κανέναν λόγο.
Κατάστρεψέ την, Νταϊάνα.
Το ξέρεις ότι της αξίζει. Σε όλους αξίζει.
Κάν' το!
Νταϊάνα!
Νταϊάνα...
Τι;
Πρέπει να φύγω.
Τι θες να πεις;
Στιβ,
ό,τι κι αν είναι, μπορώ να το κάνω.
Όχι.
-Άσε με να το κάνω. -Όχι.
Πρέπει να το κάνω εγώ.
Εγώ μπορώ να σώσω το σήμερα. Εσύ μπορείς να σώσεις τον κόσμο.
Μακάρι να είχαμε περισσότερο χρόνο.
Τι; Τι εννοείς;
Σ' αγαπάω!
Κάνεις λάθος γι' αυτούς.
Είναι όλα αυτά που λες,
αλλά και πολύ περισσότερα.
Ψέματα!
Δεν αξίζουν την προστασία σου!
Το θέμα δεν είναι τι αξίζουν.
Το θέμα είναι τι πιστεύεις.
Κι εγώ πιστεύω στην αγάπη.
Τότε θα σε καταστρέψω!
Αντίο, αδερφέ.
Ο ΜΕΓΑΛΟΣ ΠΟΛΕΜΟΣ ΤΕΛΕΙΩΣΕ
Κάποτε ήθελα να σώσω τον κόσμο.
Να τερματίσω τον πόλεμο και να φέρω ειρήνη στην ανθρωπότητα.
Αλλά μετά είδα για λίγο το σκοτάδι που κατοικεί στο φως τους
και έμαθα ότι μέσα σε κάθε άνθρωπο
θα υπάρχουν πάντα και τα δύο.
Μια επιλογή που πρέπει να παίρνει ο καθένας μόνος του.
Αυτό κανένας ήρωας δεν μπορεί να το νικήσει.
Και τώρα ξέρω
ότι μόνο η αγάπη μπορεί να σώσει πραγματικά τον κόσμο.
Γι' αυτό μένω,
παλεύω και προσφέρω,
ΠΡΟΣ: ΜΠΡΟΥΣ ΓΟΥΕΪΝ ΦΩΤΟΓΡΑΦΙΑ
...γι' αυτό που ξέρω ότι μπορεί να γίνει ο κόσμος.
ΕΥΧΑΡΙΣΤΩ ΠΟΥ ΤΟΝ ΕΦΕΡΕΣ ΠΑΛΙ ΚΟΝΤΑ ΜΟΥ.
Αυτή είναι η αποστολή μου τώρα.
Για πάντα.
ΑΠΟΔΟΣH ΔΙΑΛΟΓΩΝ: Ντέση Βερβενιώτου
Greek